Kamu bisa jelasin ke aku soal Dayak Benuaq dalam bahasa jawa?

Dayak Bawanaq ya iku salah siji anak suku Dayak ing Kutai Kulon (19,9%) Kalimantan Wétan.

Miturut para ahli, kapercaya asalé saka Dayak Lawangan sub suku Ot Danum saka Kalimantan Tengah. Lewangan iku indhuk saka suku Tunjung ing Kalimantan Wétan. Bawanaq asalé saka tembung Bawana kang tegesé panggonan tèritori tartamtu, kaya ta nagara. Teges liyané ya iku panggonan urip komunitas utawa golongan. Miturut carita, tembung Bawanaq iku sebutan tumrap wong Kutai, kang mbédakaké karo kelompok Dayak liyané kang isih urip nomaden. Wong Bawanaq wis ninggal budaya nomaden. Dhèwèké iku wong kang uripé ing "Bawana", saya suwé dadi Bawanaq. Déné tembung dayak Dayak miturut aksèn basa Bawanaq asalé saka tembung Dayaq utawa Dayeuq kang tegesé hulu.

Miturut simbah-simbahané wong Bawanaq lan miturut golongan dhialèk basa sajeroning basa Bawanaq, dipitaya yèn wong Bawanaq asalé ora saka Kalimantan Tengah, kajaba saka golongan Seniang Jatu. Kabèh iku duwé carita utawa sajarah dhéwé-dhéwé yèn panggonan simbah-simbahé ana ing bumi, ora tau pindhah-pindhah.